Наступныя гады былі не такімі бліскучымі для ФРГ з пункту гледжання эканамічнага развіцця. Краіна прапусціла наперад ЗША і Японію. У 1974 годзе адбылася змена ўлады. Пасаду федэральнага канцлера заняў Гельмут Шмідт, на долю якога выпала роля крызіснага менеджара. Пачалася рэіндустрыялізацыя ФРГ. Стартаваў першы этап перабудовы народнай гаспадаркі краіны з улікам дасягненняў у галіне інфарматыкі, біятэхналогій, геннай інжынерыі. Істотна павялічыліся запасы ЗВР, умацавалася нацыянальная валюта.